Bjørn Medom Nielsen (S), 2007-04-17:
Tak til ministeren for tilsagnet om at holde Sundhedsudvalget orienteret om forløbet i den her sag om de nye oplysninger, der er kommet.
Når nu ministeren i sit svar til den bekræftelse, jeg bad om, nævner, at det her ikke skal gøres til et politisk spørgsmål, vil jeg sige, at det jo er i løbet af en politisk behandling, at der har været en konference, hvor en professor med anseelse og med baggrund i Kræftens Bekæmpelse har givet de her informationer.
Og ministeren har selv bekræftet, at de informationer kun mangler den endelige verificering, ved det at de er skrevet og publiceret i forhold til gældende regler om sådan nogle ting.
Og selv om oplysningerne er kommet meget sent, er det altså et politisk spørgsmål, det her spørgsmål om den nye viden, og om udvidelse af patientgruppen og udvidelse af erstatningsstørrelsen bliver gjort til et politisk emne i debatten her.
Derfor er det også, at vi i andenbehandlingen gør opmærksom på spørgsmålet.
Så er det vel heller ikke for meget forlangt, at man på det her stadie har sat sig ind i, hvad forslaget går ud på.
Lovforslaget går ud på at lave den ene udvidelse af den gældende lov, der sikrer, at også de patienter, hvis forsinkelse i deres sygdomsbehandlingsforløb kan henføres til sagsbehandlingsfejl i Sundhedsstyrelsen, dækkes ind af loven.
FTTMO77.FM Page 5605 Friday, August 24, 2007 9:33 AM
Ellers er betingelserne i lovforslaget for at oppebære erstatning, erstatningernes størrelse etc. fuldstændig som i den gældende lovgivning.
Derfor er den udfordring, vi står med oven på lovens vedtagelse, jo i et samarbejde med Patientforsikringen og Sundhedsstyrelsen at sørge for, at de patienter, som nu er blevet omfattet af den måde, vi definerer personkredsen på, får en målrettet information, og det vil jeg tage hånd om.
Det er jo, hvad jeg kan sige om den sag.
Hvad det så giver anledning til i relation til, hvor mange der søger erstatning, erstatningernes udmåling etc., er og bliver jo altså en vurdering, der skal foretages fagligt oven på den lovgivning, vi så har skruet sammen.
Hermed sluttede forhandlingen, og lovforslaget overgik derefter til tredje behandling.
Afstemning
Socialdemokraterne meddelte ved førstebehandlingen af dette lovforslag, at vi tog et forbehold.
En række spørgsmål skulle afklares først.
Nu kan jeg meddele, at Socialdemokraterne støtter lovforslaget, der giver erstatning til de kræftpatienter, som ikke har fået den behandling, de ifølge loven om ventetidsgaranti har ret til.
Det er dog stadig vores opfattelse, at årsagen til skandalen er baseret på forsømmelse fra ministerens side.
Det er således Socialdemokraternes fortsatte opfattelse, at ansvaret for, at denne skandale fik lov at udvikle sig, ligger hos ministeren.
De erfaringer med patienterstatningen, der er kommet frem i denne lovbehandling med baggrund i en række svar på stillede spørgsmål, gør, at Socialdemokraterne finder det nødvendigt at påpege behovet for at give loven om patientforsikring og erstatning et serviceeftersyn.
Det er oplysninger, der skærper konsekvenserne af, hvorledes ventetiden for kræftpatienterne kan have afgørende indvirkning på udviklingen af deres sygdom.
Der er belæg grænsende til evidens for, at selv kort ventetid kan have betydning for patienternes prognose.
Efter Socialdemokraternes opfattelse betyder den omtalte viden, at flere patienter skal have erstatning, og der kan blive tale om større erstatninger.
Ministeren har i et svar på spørgsmål 56 i udvalgsbehandlingen lovet, at oplysningerne om den fremkomne viden, når den bliver endeligt verificeret, vil indgå i Patientforsikringens vurdering af de enkelte sager.
Jeg vil bede ministeren bekræfte, at der i information om mulighederne for erstatning gøres opmærksom på dette forhold, og at patienterne også informeres om, at selv en lille overskridelse af ventetiden kan være erstatningsberettigende.
Endvidere vil jeg bede ministeren bekræfte, at ministeren løbende vil holde Folketingets Sundhedsudvalg orienteret om verificeringen af den sidstkomne viden og dens implementering i behandlingen af sagerne fra den ramte gruppe af patienter.
FTTMO77.FM Page 5604
Friday, August 24, 2007 9:33 AM